Linji Yixuan (surn u 866), jp Rinzai Gigen, hiina budismi *chan'i koolkonna üks mõjukamaid õpetajaid, *linji koolkonna rajajaid. Ta oli pärit Caozhoust (asub Shandongi  provintsis), hakkas juba lapsena mungaks, õppis paljude õpetajate juures ja sai chan'i liinis pühitsuse õpetaja Huangpo Xiyunilt (surn 850). 851 asus ta Linji kloostrisse Hebeis, mille nime järgi saigi laiemalt tuntuks. Linji Yixuan&nbsp; on tuntud eeskätt *äkilise virgumise teooria ja *teostamise pooldajana, kes juurutas oma õpilaste peal nn šokimeetodeid, sh karjumist ja löömis ...